ลุ้นหุ้นพลังงานหนุน SET เช้ารีบาวด์รับน้ำมันพุ่ง แนะจับตายกเลิก พ.ร.ก.ฉุกเฉิน
แนวโน้ม SET เช้ารีบาวด์ตามตลาดหุ้นเอเชีย แนะติดตามการประกาศยกเลิกพ.ร.ก.ฉุกเฉิน ที่อาจช่วยหนุน sentiment บวกต่อตลาดหุ้นไทยได้ พร้อมให้แนวต้าน 1,635-1,640 จุด แนวรับ 1,605-1,610 จุด
แนวโน้ม SET เช้ารีบาวด์ตามตลาดหุ้นเอเชีย แนะติดตามการประกาศยกเลิกพ.ร.ก.ฉุกเฉิน ที่อาจช่วยหนุน sentiment บวกต่อตลาดหุ้นไทยได้ พร้อมให้แนวต้าน 1,635-1,640 จุด แนวรับ 1,605-1,610 จุด
6 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่ารีบาวด์ขึ้น หลังจากปรับตัวลงมาเมื่อวานนี้ ขณะที่ตลาดหุ้นอื่นในภูมิภาคเอเชียส่วนให้เปิดมาเช้านี้ปรับตัวขึ้น โดยมองว่าตลาดหุ้นไทยได้รับแรงหนุนจากราคาน้ำมันที่ปรับตัวขึ้น หลังการประชุมโอเปกพลัสประกาศลดกำลังการผลิตน้ำมันลง ทำให้ราคาน้ำมันดีดตัวกลับขึ้นมา และเป็นแรงหนุนต่อหุ้นกลุ่มพลังงานที่คาดว่าจะช่วยหนุนตลาดในวันนี้
ขณะที่ปัจจัยต่างประเทศอื่นๆ ยังไม่มีปัจจัยใหม่ที่ส่งผลอย่างมีนัยสำคัญต่อตลาดหุ้นไทย ซึ่งส่วนใหญ่จะอยู่ในช่วงสัปดาห์หน้า คือ การประกาศตัวเลขเงินเฟ้อสหรัฐฯ ส่วนปัจจัยในประเทศให้ติดตามการประกาศยกเลิก พ.ร.ก.การบริหารราชการในสถานการณ์ฉุกเฉิน ที่อาจเป็นปัจจัยบวกให้กับ sentiment ของตลาดหุ้นไทยได้
โดยให้แนวต้าน 1,635-1,640 จุด แนวรับ 1,605-1,610 จุด